Diskussiooni apoliitilist juhtimisest on liitunud ka IRL Andres  Herkeli isikus, kes oma Delfis avaldatud artiklis tõi üsna hästi esile praeguse sundparteistumise ja ametnikkonna ülepolitiseerituse negatiivsed küljed. Sellega tuleb ainult nõustuda. Igapäevase elu ja asjaajamise politiseerimine ei ole normaalne. Samas kumab aga artiklist läbi selge valimisteeelne püüd eristada IRL-i oma populaarsust kaotavast koalitsioonipartnerist ja muudest erakondadest, justkui nemad oleksid erinevalt teistest jõududest kõigist pattudest prii. Herkeli sõnul tuleb Eestile kasuks see,  kui võimalikult palju kodanikke astuks hoopis poliitiliste erakondade liikmeks, lööks kaasa nende poliitikate kujundamises, muutes sellega praegused erakonnad ja ka erakonnasisese demokraatia palju tõsiseltvõetavamaks.